7. 6. 94 De Europæiske Fællesskabers Tidende Nr. L 142/33 KOMMISSIONENS BESLUTNING af 17. maj 1994 om bemyndigelse af medlemsstaterne til midlertidigt at tillade handel med kommen, der ikke opfylder kravene i Rådets direktiv 69/208/EØF (94/320/EF) . KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 69/208/EØF af 30. juni 1969 om handel med frø af olie- og spindplanter ()), senest ændret ved direktiv 92/107/EØF (?), særlig artikel 16, under heåvisnihg til anmodning fra Nederlandene, og ud fra følgende betragtninger : Den nederlandske produktion af kommensorter, der er anført i medlemsstaternes nationale sortsliste eller i fælles sortsliste, har i 1993 været utilstrækkelig til at dække landets behov ; andre medlemsstater eller tredjelande kan ikke levere tilstrækkelige mængder, der opfylder alle kravene i nævnte direktiv ; Nederlandene bør derfor bemyndiges til en periode, der udløber den 31. juli 1994, at tillade handel med frø af ovennævnte art tilhørende en sort, der hverken er anført i den fælles sortsliste over landbrugsplantearter eller i medlemsstaternes nationale sortslister ; desuden bør andre medlemsstater, der kan forsyne Neder- landene med sådant frø, som ikke opfylder kravene i nævnte direktiv, bemyndiges til at tillade handel hermed ; de i denne beslutning fastsatte foranstaltninger er i over- ensstemmelse med udtalelse fra Den Stående Komité for Frø. og Plantemateriale henhørende under Landbrug, Havebrug og Skovbrug — VEDTAGET FØLGENDE BESLUTNING : Artikel 1 Nederlandene bemyndiges til i en periode, der udløber den 31. juli 1994, at tillade handel på sit område med højst 5 tons kommen (Carum Carvi L), af sorter der hverken er anført i den fælles sortsliste over landbrugs- plantearter eller i medlemsstaternes nationale sortslister. Artikel 2 De øvrige medlemsstater bemyndiges til på de i artikel 1 fastsatte betingelser og til de af ansøgermedlemsstaten påtænkte formål at tillade handel på deres område med det frø, der er omfattet af denne beslutning. Artikel 3 Medlemsstaterne  giver  omgående  Kommissionen meddelse om, hvor stor en mængde frø der er mærket og tilladt afsat på deres område i medfør af denne beslutning. Kommissionen underretter de øvrige medlemsstater herom. Artikel 4 Denne beslutning er rettet til medlemsstaterne. Udfærdiget i Bruxelles, den 17. maj 1994. På Kommissionens vegne René STEICHEN Medlem af Kommissionen ()) EFT nr. L 169 af 10. 7. 1969, s. 3. () EFT nr. L 16 af 25. 1. 1993, s. I.